b'\n_START_ARTICLE_\nPromechus\n_START_SECTION_\nUtseende\n_START_PARAGRAPH_\nNoks\xc3\xa5 store (10 - 30 millimeter), avlange, glatte og blanke bladbiller, oftest med mer eller mindre metalliske farger, ofte med gule eller r\xc3\xb8de tegninger. Hodet er stort og bredt med noks\xc3\xa5 sm\xc3\xa5 fasett\xc3\xb8yne. Antennene er tynne, mindre enn halvparten s\xc3\xa5 lange som kroppen. Pronotum er firkantet, gjerne med litt framtrukne forhj\xc3\xb8rner, bredere enn langt og nesten s\xc3\xa5 bredt som dekkvingene ved roten. Dekkvingene er jevnbrede med fine punktrader. Beina er forholdsvis korte og slanke.\n_START_SECTION_\nLevevis\n_START_PARAGRAPH_\nMange av artene er knyttet til tr\xc3\xa6r i familien Araliaceae og Pittosporaceae, der b\xc3\xa5de larver og voksne spiser blader.\n_START_SECTION_\nUtbredelse\n_START_PARAGRAPH_\nSlekten er utbredt p\xc3\xa5 Ny-Guinea med omkringliggende \xc3\xb8yer, dessuten er det to arter i Queensland.'